**รายละเอียดโครงการ/กิจกรรม/มาตรการ**

**ลำดับที่ 36**

**1. ชื่อโครงการ : มาตรการ “จัดทำข้อตกลงการปฏิบัติราชการ”
2. หลักการและเหตุผล** เทศบาลตำบลหนองบัวโคกมีอำนาจหน้าที่ด้านการบริการสาธารณะแก่ประชาชนในท้องถิ่น และการใช้จ่ายงบประมาณในการดำเนินกิจการต่างๆ เพื่อให้ประชาชนได้รับประโยชน์สูงสุด ดังนั้นการดำเนินการบริหารจัดการต่างๆ ต้องคำนึงถึงหลัก ธรรมาภิบาล เพื่อให้การบริหารราชการเกิดประสิทธิภาพ ไม่เกิดปัญหาข้อครหาในการทุจริตหรือดำเนินการไม่โปร่งใส ซึ่งสาเหตุการทุจริตที่เกิดขึ้นภายในหน่วยงานของภาครัฐสาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ
 ดังนั้น เทศบาลตำบลหนองบัวโคกจึงได้จัดทำมาตรการ “จัดทำข้อตกลงการปฏิบัติราชการ” ที่กำหนดแนวทางในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3.วัตถุประสงค์**

 3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือมาตรการและนำไปปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

 บุคลากรในเทศบาลตำบลหนองบัวโคก

**5. พื้นที่ดำเนินการ**

เทศบาลตำบลหนองบัวโคก

**6. วิธีดำเนินการ**

1. ประชุมหน่วยงาน

2. กำหนดข้อตกลงระหว่างบุคลากรในองค์กรในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ยึดมั่นในประมวลจริยธรรมขององค์กร โดยมีกรอบดังนี้

- 2 -

- ห้ามเรียกรับเงิน เรี่ยไร หรือผลประโยชน์อื่นใดจากผู้มาใช้บริการ

- ห้ามปฏิบัติหน้าที่เอื้อประโยชน์ หรือเลือกปฏิบัติแก่บุคคลที่มีความสัมพันธ์ใกล้ชิดและพวกพ้อง

- ต้องปฏิบัติหน้าที่ให้บริการประชาชนด้วยความเป็นธรรม เสมอภาค

3. ประกาศให้บุคลากรในองค์กรถือปฏิบัติ และเผยแพร่ให้สาธารณชนทราบ

4. จัดกิจกรรมเพื่อสร้างความตระหนักในการปฏิบัติตามข้อตกลงอย่างน้อย 2 ครั้งต่อปี

5. กำกับติดตามมาตรการ “จัดทำข้อตกลงการปฏิบัติราชการ”

6. รายงานผลต่อผู้บริหารเพื่อรับทราบปัญหาอุปสรรคเป็นข้อมูลในการดำเนินการปรับปรุงข้อตกลงการปฏิบัติราชการในปีต่อไป

**7. ระยะเวลาดำเนินการ**

ปีงบประมาณ พ.ศ.2562-2564

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

ทุกสำนัก/กอง เทศบาลตำบลหนองงบัวโคก

**10. ตัวชี้วัด/ผลลัพธ์**

- ข้อตกลงระหว่างบุคลากรในเทศบาลในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ยึดมั่นในประมวลจริยธรรมขององค์กร

- ลดข้อร้องเรียนของบุคลากรในองค์กรเกี่ยวกับเรื่องการทุจริต